kardosdrur/scandi-wiki huggingface dataset:
Voxnan

Voxnan er en ca 190 km lang flod i Hälsingland i Sverige, og Ljusnans største biflod. Afvandingsområdet er 3.710 km ². Der er mulighed  for vandkraftproduktion på  50 MW. Den gennemsnitlige vandmængde ved udløbet er 39,6 m3/s.

Voxnan har sit udspring i Siksjön i Härjedalen og flyder roligt i starten mod sydøst ind i Hälsingland, hvor en strækning danner landskabsgrænsen til Dalarna. Den øverste del er populær til kanosejlads. Større bifloder i den øvre del er Björnån og Jättån. 

Ved Voxna drejer Voxnan mod øst, løber gennem Edsbyn og Alfta, hvor den falder brat men også er helt tørlagt pga. vandkraftanlæg. Den løber ud i Ljusnan ved Bollnäs og søen Varpen.

Eksterne henvisninger 

Vandløb i Sverige

Härjedalen
Hälsingland
Dalarna
Varpen

Varpen er en sø i den sydlige del af landskapet Hälsingland, Bollnäs kommun i Sverige. Søen er cirka 10 km lang og ligger 51 moh. Ved den nordlige ende af søen ligger byen Bollnäs. Den gennemløbes af floden Ljusnan. Ljusnans biflod Voxnan munder ud i søen.

Hälsingland
Bollnäs kommun
Søer i Sverige
Johan Nybom

Johan Nybom (5. december 1815 — 28. maj 1889) var en svensk digter.

Nybom blev student 1835; men fortsatte ikke studierne. 1838 vandt han Svenska Akademiens anden præmie for Aminas sång, episode af Sista natten i Alhambra og samme år udgav han Byron i Grekland. 1840 udgav han et hefte Dikter, og når hertil føjes, at han 1845 vandt Akademiets anden præmie for sine
Kristliga elegier og at hans Samlade dikter udkom 1844—48 i 3 bind er dermed nævnt det vigtigste af Nyboms forfatterskab.

Hans liv var en kamp mod fattigdom, han rejste en tid rundt, deklamerede og sang sine egne digte (Minnen från en sångarfärd genom Sverige 1854), og efter 1860 bosatte han sig i Vesterås, hvor han var journalist. Han hører til den kreds, som sang skandinavismens sag; hans digte er friske, og enkelte erindres endnu: Sång på julafton, Stå stark du ljusets riddarvakt og flere. Nyboms skrifter udkom 1880 i 4. udgave.

Digtere fra Sverige
Journalister fra Sverige
Svensksprogede forfattere fra Sverige
Gustav Reichardt

Heinrich Wilhelm Ludwig Gustav Reichardt (13. november 1797 — 18. oktober 1884) var en tysk musiker.

Reichardt var elev af Bernhard Klein og virkede som musiklærer og Liedertafel-dirigent i Berlin. Han har kun komponeret lidt, men blandt hans folkelige sange findes melodien til Arndts digt: Was ist des Deutschen Vaterland, der har gjort hans navn kendt.

Komponister fra Tyskland
Bernhard Klein

Bernhard Klein (6. marts 1793 — 9. september 1832) var en tysk musiker.

Klein blev efter at have fuldført studier i Paris, hvor blandt andre Cherubini var hans lærer, musikdirektør ved domkirken i Köln, kaldtes derfra 1818 til Berlin, hvor han blev udnævnt til musikdirektør og sanglærer ved universitetet og knyttedes således fast til Preussens hovedstad, hvor han forblev til sin død, nydende megen anseelse som musiker, særlig som kirkekomponist.

Hans hovedværker er oratorierne Jephtha, David og Hiob samt salmer, hymner og motetter for mandsstemmer; foruden adskillig kirkemusik skrev han også sange og ballader, blandt andet Goethes Erlkönig, samt et par operaer og anden teatermusik.

Kirkemusikkomponister
Operakomponister fra Tyskland
Personer fra Köln
Altair Gomes de Figueiredo

Altair Gomes de Figueiredo eller bare Altair (født 22. januar 1938 i Niterói, Brasilien, død 9. august 2019) var en brasiliansk fodboldspiller (forsvarer), der med Brasiliens landshold vandt guld ved VM i 1962 i Chile. Han var dog ikke på banen i turneringen. I alt nåede han at spille 18 landskampe.

Altair spillede på klubplan hele sin karriere hos Rio de Janeiro-klubben Fluminense. Her var han med til at vinde adskillige titler, blandt andet statsmesterskabet i Rio de Janeiro.

Referencer 

Fodboldspillere fra Brasilien
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Fluminense
Verdensmestre i fodbold
Zequinha

José Ferreira Franco bedre kendt som Zequinha (18. november 1934 – 25. juli 2009) var en brasiliansk fodboldspiller (midtbane), der med Brasiliens landshold vandt guld ved VM i 1962 i Chile. Han var dog ikke på banen i turneringen. I alt nåede han at spille 16 landskampe og score to mål.

Zequinha spillede på klubplan primært hos São Paulo-storklubben Palmeiras. Her var han med til at vinde adskillige titler, blandt andet tre statsmesterskaber i São Paulo. Han var i en kortere periode også tilknyttet Fluminense, og var desuden udlandsprofessionel i USA.

Referencer 

Fodboldspillere fra Brasilien
Deltagere ved verdensmesterskabet i fodbold 1962
Fodboldspillere fra Palmeiras
Fodboldspillere fra Fluminense
Verdensmestre i fodbold
Mengálvio

Mengálvio Pedro Figueiró eller bare Mengálvio (født 17. december 1939 i Laguna, Brasilien) er en tidligere brasiliansk fodboldspiller (midtbane), der med Brasiliens landshold vandt guld ved VM i 1962 i Chile. Han var dog ikke på banen i turneringen. I alt nåede han at spille 13 landskampe og score ét mål

Mengálvio spillede på klubplan primært for Santos FC i hjemlandet. Han var også tilknyttet andre klubber i kortere perioder, blandt andet Grêmio.

Referencer

Eksterne henvisninger 

Fodboldspillere fra Brasilien
Fodboldspillere fra Santos FC
Fodboldspillere fra Grêmio Foot-Ball Porto Alegrense
Verdensmestre i fodbold
Jair da Costa

Jair da Costa (født 9. juli 1940 i São Paulo, Brasilien) er en tidligere brasiliansk fodboldspiller (højre midtbane), der med Brasiliens landshold vandt guld ved VM i 1962 i Chile. Han var dog ikke på banen i turneringen. Han nåede kun at spille én landskamp.

Mengálvio spillede på klubplan primært i Italien. Her spillede han i samlet otte sæsoner hos Inter, men havde også et ophold hos AS Roma. Med Inter var han med til at vinde fire italienske mesterskaber og to Mesterholdenes Europa Cup-titler. Han spillede også nogle år i hjemlandet, blandt andet hos Santos FC.

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 1962
Fodboldspillere fra FC Internazionale Milano
Fodboldspillere fra AS Roma
Fodboldspillere fra Santos FC
Verdensmestre i fodbold
Personer fra São Paulo
Amarildo

Amarildo Tavares da Silveira eller bare Amarildo (født 29. juni 1939 i Campos dos Goytacazes, Brasilien) er en tidligere brasiliansk fodboldspiller (angriber), der med Brasiliens landshold vandt guld ved VM i 1962 i Chile. Han spillede fire kampe i turneringen, hvor han kom ind som erstatning for den skadede Pelé, og scorede tre mål, hvoraf det ene faldt i finalesejren over Tjekkoslovakiet. I alt nåede han at spille 23 landskampe og score otte mål

Amarildo spillede på klubplan blandt andet for de tre store Rio de Janeiro-klubber Flamengo, Vasco da Gama og Botafogo. Han var også udlandsprofessionel i Italien, hvor han repræsenterede AC Milan, Fiorentina og AS Roma.

Referencer 

Fodboldspillere fra Brasilien
Deltagere ved verdensmesterskabet i fodbold 1962
Fodboldspillere fra Clube de Regatas do Flamengo
Fodboldspillere fra Club de Regatas Vasco da Gama
Fodboldspillere fra Botafogo de Futebol e Regatas
Fodboldspillere fra AC Milan
Fodboldspillere fra ACF Fiorentina
Fodboldspillere fra AS Roma
Verdensmestre i fodbold
Julius Stern

Julius Stern (født 8. august 1820 i Breslau, død 27. februar 1883 i Berlin) var en tysk musiker og dirigent.

Stern stiftede 1847 den Sternske sangforening, som han ledede til 1874 (efterfulgt af Julius Stockhausen, Max Bruch, Ernst Rudorff og Friedrich Gernsheim), og som hurtig blev en af de mest ansete koncertforeninger i Tyskland. I 1850 grundlagde han sammen med Theodor Kullak og A.B. Marx et musikkonservatorium, der bar hans navn.

Kilder 
 

Musikere fra Tyskland
Dirigenter fra Tyskland
Jøder fra Tyskland
Tyskere i 1800-tallet
Personer fra Breslau
Danske mesterskaber i atletik 1905

Danske mesterskaber i atletik 1905 var det 12. Danske mesterskaber i atletik og afholdes i København 3. september. Mesterskabet var åben for udlandske deltager.
 
{| class="wikitable" 
! width="110px"|Disciplin 
! width="210px"|Guld
! width="210px"|Sølv
! width="210px"|Bronze
|-
|100 meter 
|Axel Petersen 
Freja København 
11.4
|Otto Bock  
Odense GF  
?
|Carl Georg Christensen  
Københavns FF
?
|-
|¼ mile 
|Georg Bank  
 Kristiania IF  
56,0
|J. Larsen  
Idrætsforeningen Urania  
58,0
|Ernst Henry Thode
IF Sparta
58,2
|-
|½ mile  
|K. Karlfeldt  
 Göteborg  
2,08,6  
|
| 
|-
|1 mile 
|Peter Hansen
Odense GF  
4:54.4  
|August Christian Børner  
Kolding IF
?  
|Carl Jørgensen  
Københavns FF
?  
|-
|1 dansk mil
|Martin Schrøder  
AIK 95  
26,24,4  
|Kjeld Nielsen
Ben Hur
27,30,8
|Viggo Pedersen  
Københavns FF
? 
|-
|120 yards hæk  
|Georg Bank  
 Kristiania IF
17,4
| -
| -
|-
|Højdespring 
|Halfdan Bjølgerud  
 Ørnulf  
1,705  
|Georg Bank
 Kristiania IF
1,625
|
|-
|Stangspring
|Frederik Jensen
Odense GF 
2,93 
|J. Ludvigsen
Idrætsforeningen Urania
2,88 
|Robert Madsen
Odense GF 
2,80  
|-
|Længdespring  
|Carl Georg Christensen
Københavns FF  
6.34 DR
|
|
|-
|Kuglestød   
| Erik Lemming
 IS Lyckans Soldater Göteborg  
11,20 
|
|
|-
|Diskoskast 
|Vigand Møller 
Odense GF 
30,97
|Jørgen From 
Odense GF 
29,12 
|Carl Jensen 
Odense GF 
27,64 
|-
|Hammerkast  
| Aage Petersen 
Freja København 
30,45
|Vigand Møller 
Odense GF 
28,23
|Carl Jørgensen 
Københavns FF
27,93
|-
|Spydkast  
|Erik Lemming
 IS Lyckans Soldater Göteborg  
51,40
|
|
|-
|Femkamp 
|Stefan Rasmussen
Freja København
|
|
|-
|Tikamp
|Harald Grønfeldt 
Freja København
3336,00
| 
|
|-
|15km cross   
|Julius Jørgensen    
AIK 95  
47.28
|
|
|-
|1 mile gang
| Arne Højme
Københavns FF
7,11,6
| 
|
|-
|1 mile gang
| Aage Rasmussen
AIK 95
38,41,0
| 
|
|-
|50km gang
| Carl Christensen
Københavns FF
3,45,41,0 
|
|
|}

Kilder: 
DAF i tal
Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

1905
Sport i 1905
Siegfried Dehn

Siegfried Wilhelm Dehn (født 24. februar 1799 i Altona, død 12. april 1858 i Berlin) var en tysk musikteoretiker.

Dehn studerede oprindelig jura, men gjorde senere musikken til sit brødstudium, tog undervisning hos Bernhard Klein og blev snart en fuldt uddannet teoretiker. I 1842 fik Dehn ved Meyerbeers hjælp stilling som bibliotekar ved den musikalske afdeling af det kongelige bibliotek i Berlin.

Denne stilling omfattede han med den største interesse og ofrede tid og kræfter på at skaffe samlingen værdifulde berigelser, for hvis skyld han ofte måtte foretage lange, besværlige rejser; endvidere tilvejebragte Dehn selv partiturer af de gamle mesteres værker, navnlig Orlando Lassos, hvem han i det hele helligede en særlig opmærksomhed.

Ved siden af sin biblioteksvirksomhed var Dehn stærkt beskæftiget som teorilærer; i denne egenskab udmærkede han sig som en af den nyere tids bedste musikpædagoger, talrige elever flokkedes om ham, og mange af dem blev fremragende, ja berømte kunstnere, således Glinka, Rubinstein, Kiel, Cornelius, Hofmann, Bronsart, Tappert, Kullak og mange flere.

Dehns teoretiske hovedværk er Theoretisch-praktische Harmonilehre (1840); af hans efterladenskaber udgav Bernhard Scholz Lehre vom Kontrapunkt, Kanon und Fuge (1859). Foruden disse betydelige arbejder har Dehn skrevet mindre afhandlinger, ligesom han en tid redigerede musikbladet Cæcilia.

Kilder 

 

Musikteoretikere
Musikforskere fra Tyskland
Faglitterære forfattere fra Tyskland
Tysksprogede forfattere
Salmonsens
Romualdo Arppi Filho

Romualdo Arppi Filho (født 7. januar 1939, død 4. marts 2023) var en brasiliansk fodbolddommer. Han var best kendt for at dømme tre kampe under VM i Mexico, 1986 heriblandt finalen mellem  og Vesttyskland. Han er den anden brasilianer til at dømme en VM-finale.

Se også 
 Liste over dommere i VM finalen

Eksterne henvisninger 

Fodbolddommere fra Brasilien
Dommere i VM i fodbold 1986
Fodbolddommere som har dømt VM-finalen
Fodbolddommere under sommer-OL 1980
Roberto Braatz

Roberto Braatz (født 3. oktober 1967) er en brasiliansk fodbolddommer, som dømmer i den brasilianske liga. Han ble FIFA-dommer i 2005, og dømmer som linjedommer. Han har dømt en gang i  VM 2010 hvor han var linjedommer for Carlos Eugênio Simon fra Brasilien.

Fodbolddommere fra Brasilien
Dommere i VM i fodbold 2010
Félix Miéli Venerando

Félix Miéli Venerando eller bare Félix (født 24. december 1937 i São Paulo, Brasilien, død 24. august 2012) var en brasiliansk fodboldspiller (målmand), der med Brasiliens landshold vandt guld ved VM i 1970 i Mexico. Han spillede samtlige brasilianernes seks kampe under turneringen. I alt nåede han at spille 38 landskampe.

Félix spillede på klubplan primært for Portuguesa og Fluminense i hjemlandet. Med Fluminense var han med til at vinde fem statsmesterskaber i Rio de Janeiro.

Kildeangivelser

Eksterne henvisninger 
 

Fodboldspillere fra Brasilien
Deltagere ved verdensmesterskabet i fodbold 1970
Fodboldspillere fra Fluminense
Verdensmestre i fodbold
Personer fra São Paulo
Godthåbsvej

Godthåbsvej er en vej på Frederiksberg og i Vanløse i København, der går fra Falkoner Allé til Bellahøjvej. Vejen ligger i forlængelse af Rolighedsvej og Rosenørns Allé.

Den første Netto-butik åbnede den 1. april 1981 på Godthåbsvej 195.

Grøndal Station på Ringbanen ligger på Godthåbsvej. Frem til 29. september 1996 hed den Godthåbsvej Station. Aksel Møllers Have Station på Cityringen ligger også ved Godthåbsvej.

Transport 
Godthåbsvej busbetjenes af Movias buslinjer ,  og . Derudover stopper linjerne , ,  og  ved Godthåbsvej.

Kilder

Eksterne henvisninger 

Gader på Frederiksberg
Hércules Brito Ruas

Hércules Brito Ruas eller bare Brito (født 9. august 1939 i Rio de Janeiro, Brasilien) er en tidligere brasiliansk fodboldspiller (midterforsvarer), der med Brasiliens landshold vandt guld ved VM i 1970 i Mexico. Han spillede samtlige brasilianernes seks kampe under turneringen. I alt nåede han at spille 45 landskampe, og deltog også ved VM i 1966 i England.

Brito spillede på klubplan primært for Vasco da Gama i hjembyen Rio de Janeiro, som han var tilknyttet i 13 sæsoner. Han havde også kortere ophold hos andre brasilianske topklubber, blandt andet Flamengo, Botafogo og Corinthians. Med Vasco da Gama var han med til at vinde fire statsmesterskaber i Rio de Janeiro.

Referencer 

Fodboldspillere fra Brasilien
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Fodboldspillere fra Club de Regatas Vasco da Gama
Fodboldspillere fra Clube de Regatas do Flamengo
Fodboldspillere fra Botafogo de Futebol e Regatas
Fodboldspillere fra Sport Club Corinthians Paulista
Verdensmestre i fodbold
Clodoaldo

Clodoaldo Tavares de Santana eller bare Clodoaldo (født 26. september 1949 i Aracaju, Brasilien) er en tidligere brasiliansk fodboldspiller (midtbane), der med Brasiliens landshold vandt guld ved VM i 1970 i Mexico. Han spillede samtlige brasilianernes seks kampe under turneringen, hvor han blandt andet scorede det ene mål i semifinalesejren over naboerne fra Uruguay. I alt nåede han at spille 38 landskampe.

Clodoaldo spillede på klubplan primært for Santos FC i hjemlandet, hvor han var tilknyttet i 13 sæsoner. Her var han med til at vinde fem statsmesterskaber i São Paulo-staten.

Referencer 

Fodboldspillere fra Brasilien
Deltagere ved verdensmesterskabet i fodbold 1970
Fodboldspillere fra Santos FC
Verdensmestre i fodbold
Marco Antônio

Marco Antônio Feliciano eller bare Marco Antônio (født 6. februar 1951 i Santos, Brasilien) er en tidligere brasiliansk fodboldspiller (venstre back), der med Brasiliens landshold vandt guld ved VM i 1970 i Mexico. Han spillede to af brasilianernes kampe under turneringen, heriblandt kvartfinalesejren over Peru. I alt nåede han at spille 52 landskampe, og deltog også ved VM i 1974 i Vesttyskland.

Marco Antônio spillede på klubplan for tre af de store Rio de Janeiro-klubber, Fluminense, Vasco da Gama og Botafogo. Med Vasco da Gama var han med til at vinde ét og med Fluminense fire statsmesterskaber i Rio de Janeiro.

Referencer 

Fodboldspillere fra Brasilien
Fodboldspillere fra Fluminense
Fodboldspillere fra Club de Regatas Vasco da Gama
Fodboldspillere fra Botafogo de Futebol e Regatas
Verdensmestre i fodbold
Personer fra Santos
Sexarbejdernes Interesseorganisation

Sexarbejdernes Interesseorganisation (SIO) er en sammenslutning af danske sexarbejdere.  

Foreningen blev oprettet d. 29. februar 2008 i forbindelse med lanceringen af websitet sexarbejde.dk.

Fra foreningens etablering var Susanne Møller foreningens talskvinde, men fra foråret 2015 ønsker foreningen ikke længe at fungere med officielle talspersoner.

Som interesseorganisation kæmper SIO ligesom fagforeningerne for bedre arbejdsforhold for sexarbejderne og ønsker samtidigt at ændre den generelle holdning til prostitution.
Foreningen går ind for, at sexarbejde juridisk skal anerkendes som erhverv, men tager afstand fra tvungent sexarbejde og ønsker at hjælpe belastede i branchen.  

SIO har gentagne gange været deltager i den offentlige debat, deriblandt under en omdiskuteret tv-debat i Go' Morgen Danmark mellem talskvinde Susanne Møller og skuespillerinde Anne-Grethe Bjarup Riis den 16. februar 2011.

Referencer

Eksterne henvisninger 
 www.s-i-o.dk - officiel website for Sexarbejdernes Interesseorganisation
 Grundlovstale 2011 holdt ved Minoriteternes Grundlovsdag på Christiania af talskvinde Susanne Møller fra Sexarbejdernes Interesseorganisation (Online video fra Medie1)
 www.saedelighedspolitiet.dk - en blog - om den skjulte kriminalisering af sexarbejderne

Organisationer fra Danmark
Arnaldo Coelho

Arnaldo David Cézar Coelho (født 15. januar 1943), er en tidligere fodbolddommer fra Brasilien. Han blev den første brasilianer (og ikke-europæer) til at dømme en finale i VM i fodbold da han dømte finalen i Spanien i 1982 mellem  og Vest-Tyskland.

Coelhos karriere som fodbolddommer begyndte som dommer i standfodbold. Han blev professionel dommer i 1965, og det siges at han er en af verdens bedst betalte dommere. I 1968 blev han udnævnt som FIFA-dommer og dømte i blandt andet to VM-turneringer.

Se også 
Liste over dommere i VM finalen

Fodbolddommere fra Brasilien
Dommere i VM i fodbold 1978
Dommere i VM i fodbold 1982
Fodbolddommere som har dømt VM-finalen
Altemir Hausmann

Altemir Hausmann (født 5. december 1968) er en brasiliansk fodbolddommer, som dømmer i den brasilianske liga. Han blev FIFA-dommer i 2004, og dømmer som Linjedommer. Han har har dømt under VM 2010 hvor han var Linjedommer for Carlos Eugênio Simon fra Brasilien.

Eksterne henvisninger 

Fodbolddommere fra Brasilien
Dommere i VM i fodbold 2010
Danske mesterskaber i atletik 1916

Danske mesterskaber i atletik 1916 var det 23. Danske mesterskaber i atletik. 
 
{| class="wikitable" 
! width="110px"|Disciplin 
! width="210px"|Guld
! width="210px"|Sølv
! width="210px"|Bronze
|-
|100 meter  
| Michael Hansen
AIK 95  
11,2  
| Poul Andersen
AIK Ålborg
?  
| Henri Thorsen  
IF Sparta  ? 
|-
|400 meter  
| Axel Biering Prip  
AI  
53,6  
| Poul Andersen  
AIK Ålborg
53,7  
| Oluf Kinch Petersen  
Københavns IF  
53,8  
|-
|1500 meter 
| Lauritz Dam  
IF Sparta  4,16,6  
| Villiam Gunnarsson
IF Sparta  
?
|  
|-
|10.000 meter
| Charles Petersen
Københavns IF  
33,06,0  
| Harry Nielsen  
Københavns IF  
33,28,?  
| Lauritz Dam  
IF Sparta  
34,10,?  
|-
|Maraton  
| Hans Buchardt  
Hafnia IF  
2,51,15 
|Johannes Granholm Christensen 
Københavns IF
2,56,41 
|Rudolf Hansen
AIK 95
3,02,18
| 
|-
|110 meter hæk 
| Henri Thorsen  
IF Sparta  
17,5  
| Laurits Jørgensen  
Vejle IF
?  
| Georg Jacobsen  
IF Sparta  
?  
|-
|Højdespring  
| Ernst Heuser  
Københavns IF  
1,75  
| Harald Agger  
Københavns IF  
1,70  
| Marius Jørgensen  
Nyborg GIF  
1,65  
|-
|Stangspring  
| Georg Morning  
IF Sparta  
3,50  
| Marius Faxøe  
IF Sparta  
3,35  
| Laurits Jørgensen  
Vejle IF  
3,20  
|-
|Længdespring  
| Aage Petersen  
Københavns IF  
6,59  
| Marius Jørgensen  
Nyborg GIF  
6,52  
| Svend Aage Hansen  
Ben Hur  
6,365  
|-
|Hammerkast 
| Hans Langkjær  
Randers Freja  
42,99  
| Ejner Midtgaard 
AIK 95  
39,65  
| August Olsen  
Horsens fS  
37,34  
|-
|4 x 100 meter  
| AIK 95  
46,8  
| IF Sparta  
46,9  
| Ben Hur  
?  
|-
|8km cross  
| Frantz Petersen  
AIK 95  
44,10
|
|  
|}

Kilder: 
DAF i tal
Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

1916
Sport i 1916
Fahrenheit (dansk band)

Fahrenheit (ca. 1980 – 1986) var et dansk garagerock band, der også havde poppunkede elementer i deres musik. De var formentlig det første band i Danmark, der tog garagerocken til sig. Bandet spillede ofte på spillestederne Saltlageret, Ungdomshuset og Barbue.

Fahrenheit var bl.a. inspireret af bands som Count Five, 13th Floor Elevators, Beach Boys og Phil Spector, samt stort set alt hvad der kunne kravle og gå på den amerikanske garagerock scene i 1960'erne. Bandet nævner selv pladekompilationerne "Nuggets" og "Pebbles" som meget betydningsfulde inspirationskilder.

Fahrenheit's første konstellation fra 1980-82 debuterede til Nosferatu Festival, der var deres første og også sidste koncert, og bestod af bandmedlemmerne James Larsen (vokal, guitar, også i D-Day og UCR), Jan Gerner Jønsson (bas, også i D-Day og Get), Nikolaj Krogh (trommer, også i Darling Sect) og Philip Scherrer (keyboard/ bas, også i Blå Mandag). Denne konstellation medvirker på Nosferatu Festival albummet fra 1982 med nummeret "Dragon Slayer".

Fahrenheit's anden konstellation fra 1982-86 debuterede i Ungdomshuset hvor de spillede sammen med Sharing Patrol til dette bands debutkoncert. Bandmedlemmerne i denne konstellation var James Larsen (vokal, guitar), Jan Gerner Jønsson (leadguitar, kor), Danny Larsen (bas, også i Linda Lovelace Fanclub og sen. i Bleeder Group) og Nikolaj Krogh samt senere Piet Voulhøj (trommer).

Peter Peter var delvist tilknyttet gruppen, som han i perioder lavede lyd for.

Fahrenheit takkede af til en koncert i Barbue i slutningen af 1980'erne.

Medlemmer fra Fahrenheit spillede i 1990'erne i bandet Sons of Shaft (senere Sunshaft).

Diskografi 
 Nosferatu Festival – 12" LP Compilation 1982 (Nosferatu Records / NOS1)

Eksterne henvisninger 
 Blog med fotos og musik af Fahrenheit 
 Fahrenheit nummeret "Dragon Slayer" (1982)
 Nosferatu Festival album tracks 
 Nosferatu Festival koncertplakat 1982 

Rockgrupper fra Danmark
Venta (flertydig)

Venta har flere betydninger:

 Venta, en flod i Litauen og Letland
 Venta (by), en by i Litauen
 Venta Belgarum, den romerske by som i dag er Winchester i England
 Venta Icenorum, den romerske by som i dag er Caistor St Edmund i England
 Venta Silurum, den romerske by som i dag er Caerwent i Wales
 Venta (møbelproducent), kendt litauisk møbelproducent
Beijing Foreign Studies University

Beijing Foreign Studies University (forenklet kinesisk: 北京外国语大学; pinyin: Běijīng Wàiguóyǔ Dàxué), er et universitet for fremmedsprog i  Haidian distriktet nordvest for Beijing. Det er opkaldt efter skrifttegnsforkortelsen for Beiwai.

Eksterne linker 
Kinesisk Hjemmeside 
Engelsk hjemmeside  
Dansk Ved BFSU   og 

Universiteter i Kina
Foreign Studies University
Malcolm Moffat

Malcolm Moffatt (født 1. januar 1937) er en tidligere nordirsk fodbolddommer. Han har dømt en gang i VM; i 1982 i Spanien.

Karriere

VM 1987 
   –  

Fodbolddommere fra Nordirland
Alan Snoddy

Alan Snoddy (født 29. marts 1955) er en tidligere nordirsk fodbolddommer, som har dømt i VM i fodbold i 1986 i Mexico (én kamp) og i 1990 i Italien (én kamp).

Karriere

VM 1986 
  –  1-3 (gruppespil).

VM 1990 
  –  1-1 (gruppespil).

Kampe med danske hold 
 Den 5. oktober 1988: Europa cuppen: Brøndby IF – Club Brügge 2-1.

Eksterne henvisninger 
 Palmarés: Alan Snoddy  worldreferee.com, hentet 27. august 2011

Referencer 

Fodbolddommere fra Nordirland
Dommere i VM i fodbold 1986
Dommere i VM i fodbold 1990